
הכנסת החמש עשרה                                                                       נוסח לא מתוקן
מושב שלישי


פרוטוקול מספר 101
מישיבת הוועדה לביקורת המדינה
שהתקיימה ביום ב', ז' כסלו התשס"א, 4/12/2000, בשעה 11:00


נכחו:
חברי הוועדה:	עוזי לנדאו - יו"ר


מוזמנים:	משרד מבקר המדינה:
	מר אליעזר גולדברג - מבקר המדינה
	גברת שלומית לביא - עוזר בכיר למבקר המדינה ודובר המשרד
	מר מוטי בס - יועץ משפטי
	איל גור – עוזר משפטי למבקר המדינה

	משרד ראש הממשלה:
	עוזי ברלינסקי




על סדר היום:	התייעצות עם מבקר המדינה בעניין מועד הנחת דוח 51 ב' על שולחן הכנסת. 




מנהלת הוועדה:	ירדנה מלר הורביץ




נרשם על ידי:	רקורד שירותי הקלטה








היו"ר עוזי לנדאו:	אני  מתכבד  לפתוח  את  הישיבה  של  הוועדה 
	לענייני ביקורת המדינה. על סדר היום: התייעצות עם מבקר המדינה בעניין מועד הנחת דוח מבקר המדינה 51 ב' על שולחן הכנסת ופרסומו. אנחנו קיבלנו מכתב ממבקר המדינה - אני אומר את זה לחברי הוועדה כדי שידעו במה מדובר - כשהנושא הנדון הוא מועד הנחת דוח מבקר המדינה 51 ב' על שולחן הכנסת ופרסומו. כותב המבקר במכתב שאת הדוח הוא יגיש לראש הממשלה להערותיו ב15.2.2001-. על פי סעיף 16א' לחוק מבקר המדינה אמור ראש הממשלה להעיר את הערותיו על הדוח תוך 10 שבועות מהיום שבו קיבל את הדין וחשבון, ובתום מועד זה יונח הדין וחשבון על שולחן הכנסת. "מהאמור לעיל" - כך המכתב - "עולה כי יום הנחתו של הדוח על שולחן הכנסת ופרסומו ברבים אמור להיות ביום 25.4.2001, שהוא יום הזיכרון לחללי מערכות ישראל. למחרת חל יום העצמאות, שהוא 26.4.2001, יום חמישי בשבוע, ועל כן, המועד הסמוך ביותר שבו ניתן להניח את הדוח על שולחן הכנסת הוא יום ראשון בשבוע שלאחר מכן, 29.4.2001. נוכח הוראת סעיף 16ב' לחוק מבקר המדינה, המאפשר הקדמה או איחור של הנחת הדוח על שולחן הכנסת ב14- יום, בהתייעצות עם הוועדה, אודה לך אם תקבע מועד לדיון בוועדה לצורך התייעצות זו." ובכן, אנחנו כרגע בעיצומו של המועד שנקבע לדיון בנושא הזה והערותיכם, אם יש. 

אליעזר גולדברג:	אני רציתי לומר מספר מלים לפרוטוקול. סעיף
	16א' קובע את העיקרון. סעיף 16ב' מסמיך את מבקר המדינה לקבוע, בהתייעצות עם הוועדה, כי בשנה מסוימת תהיה התקופה קצרה מ14- יום, או ארוכה באותה מידה. על פי תפיסתי, השימוש שרשאי מבקר המדינה לעשות בסעיף 16ב' הוא במקרים חריגים ויוצאי דופן או בשל אילוצים שאינם מאפשרים את הנחת הדוח במועד שקובע סעיף 16א'. ותיקי המשרד אמרו לי שעד היום לא עשה מבקר המדינה שימוש בסעיף 16ב' להקדמת התאריך. היו מקרים שבהם אוחר התאריך הקובע שבסעיף 16א' עקב אילוצי לוח השנה. אני חושב שרצוי מאוד לשמור על הכלל הזה, שהדוח מתפרסם ברבים במועד קבוע והמבקר לא סוטה, לא ימינה ולא שמאלה, אלא בגלל אילוצים וסיבות מיוחדות ויוצאות דופן, ואכן הפעם ישנה סיבה וישנו אילוץ הקשור בלוח השנה שמחייב את איחור הפרסום ב4- ימים, ומכאן בקשתי. 

היו"ר עוזי לנדאו:	יש הערות נוספות? 

עוזי ברלינסקי:	אני  מסכים לכל מילה שאמר המבקר. עד לרגע
	זה לא ידוע לי על מקרים שבהם…

היו"ר עוזי לנדאו:	אין הערות של הממשלה, למשל, על התאריכים 
	המצויים? 

עוזי ברלינסקי:	אנחנו  הולכים  לפי  הוראות החוק. החוק הוא 
	נר לרגלינו. 

היו"ר עוזי לנדאו:	זה חדשה מרעננת. 

עוזי ברלינסקי:	לא במקרה שלנו, אני מקווה. 

היו"ר עוזי לנדאו:	אין  לי  הערות,  אם כן. מה המועד המוצע? זה 
	29 באפריל. 

אליעזר גולדברג:	29  באפריל,  יום  ראשון  בשבוע שלאחר ה25-
	באפריל. 

היו"ר עוזי לנדאו:	טוב,  הדבר  הזה  מקובל,  בוודאי  עלי.  וסתם 
	עניין של סקרנות - בעבר לא  זכור  מקרה  שבו 
	הוקדם פרסום הדוח? 

שלומית לביא:	לא מאז שההוראה הזו בחוק.
	ההוראה הזו קיימת רק כמה שנים. היו מקרים דומים למקרה הנוכחי. תמיד איכשהו נפל יום הזיכרון לשואה ולגבורה או יום העצמאות וכדומה. 

מוטי בס:	כשהתיקון  הזה  נעשה, אז מול עינינו - אני לא 
	מחוקק, אבל מול עיני הכנסת עמד העניין הזה שהלוח העברי לא תמיד מסתדר עם 10 השבועות. 

היו"ר עוזי לנדאו:	בסדר. 

אליעזר גולדברג:	אם  יותר  לי לומר עוד מילה אחת בנוסף למה 
	שאמרתי, אני חושב שיש חשיבות כפולה ומכופלת לעמוד במועד שקובע סעיף 16א' בשנת בחירות. זה חשוב במיוחד כדי להוציא צל צלו של ספק שמא המועד קשור באיזושהי צורה במועד הבחירות. כלומר, אם הכלל הזה יפה תמיד, על אחת כמה וכמה הוא יפה בשנת בחירות. 

היו"ר עוזי לנדאו:	אין   לי    הערות.    אני    מבין    שבכך   תמה 
	ההתייעצות. המבקר שמע שלוועדה אין הערות 
	ובכך הישיבה מסתיימת. תודה רבה. 



הישיבה ננעלה בשעה 11:15





